നിറവിന് നിറവാര്ന്ന തുടക്കം വൈക്കം : വൈക്കം ബ്ലോക്ക് പഞ്ചായത്തിതിന്റെ നിറവ് പദ്ധതിക്ക് കേരളപ്പിറവി ദിനത്തില് 300 ഏക്കറില് പച്ചക്കറി കൃഷി ചെയ്ത് തുടക്കമായി. ഉദയനാപുരം പഞ്ചായത്തിലെ പതിനൊന്നാം വാര്ഡില് തിരുവോണം പുരുഷ സ്വയംസഹായ സംഘത്തിന്റെ പുരയിടത്തില് ബ്ലോക്ക് പഞ്ചായത്ത് പ്രസിഡന്റ് അഡ്വ.കെ.കെ.രഞ്ജിത്ത് പദ്ധതി ഉദ്ഘാടനം ചെയ്തു. ഉദയനാപുരം ഗ്രാമപഞ്ചായത്ത് അംഗം മിനി മനയ്ക്കപറമ്ബില് അദ്ധ്യക്ഷത വഹിച്ചു. ബ്ലോക്ക് പഞ്ചായത്ത് വൈസ് പ്രസിഡന്റ് പി.ആര്.സലില, വികസനകാര്യ ചെയര്മാന് കെ.എസ്.ഗോപിനാഥന് , ക്ഷേമകാര്യ ചെയര്പേഴ്സണ് സുഷമ സന്തോഷ്, ആരോഗ്യ വിദ്യാഭ്യാസകാര്യ ചെയര്പേഴ്സണ് വീണ, ബ്ലോക്ക് പഞ്ചായത്ത് അംഗങ്ങളായ എസ്.ബിജു, സുലോചന പ്രഭാകരന്, റാണിമോള് , ജസീല നവാസ്, സുജാത മധു, ഉദയനാപുരം ഗ്രാമപഞ്ചായത്ത് അംഗങ്ങളായ സജീവ്, ശ്യാമ, ലിറ്റി, ജോയിന്റ് ബി ഡി ഒ ടി.വി. പ്രശാന്ത്, എ. ഡി.എ ശോഭ , കൃഷി ഓഫീസര് നീതു, കുടുംബശ്രീ ചെയര്പേഴ്സണ് സജിന , നിറവ് ചാര്ജ് ഓഫീസര്മാരായ സുനില്കുമാര്, ആശാലത , വത്സല, തിരുവോണം പുരുഷ സംഘം ഭാരവാഹികളായ മധു , സുനില് എന്നിവരും കുടുംബശ്രീ പ്രവര്ത്തകരും തൊഴിലുറപ്പ് തൊഴിലാളികളും പങ്കെടുത്തു. കൃഷി മന്ത്റി പി.പ്രസാദ് നിറവ് പദ്ധതി മാതൃകാപരമാണെന്നും അഭിനന്ദനാര്ഹമാണെന്നും ബ്ലോക്ക് പഞ്ചായത്ത് പ്രസിഡന്റിനെ ഫോണിലൂടെ അറിയിച്ചു. 300 ഏക്കറില് കൃഷി 100 ഏക്കര് കൃഷിയാണ് പദ്ധതിയുടെ ഭാഗമായി ലക്ഷ്യമിട്ടതെങ്കിലും 300 ഏക്കറിലാണ് കൃഷി ആരംഭിച്ചത്. വൈക്കം ബ്ലോക്ക് പരിധിയിലെ ചെമ്ബ്, മറവന്തുരുത്ത് ഉദയനാപുരം, ടി.വി.പുരം, തലയാഴം, വെച്ചൂര് പഞ്ചായത്തുകളിലെ മുഴുവന് വാര്ഡുകളിലും കുടുംബശ്രീ, പുരുഷ സ്വയം സഹായ സംഘം, കാര്ഷിക ക്ലസ്റ്റര് തുടങ്ങി 230 ഗ്രൂപ്പുകളും, നിരവധി വ്യക്തികളും നിറവ് പദ്ധതിയുടെ ഭാഗമായി കൃഷി ആരംഭിച്ചു. മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയിലാണ് പുരയിടങ്ങള് കൃഷി യോഗ്യമാക്കിയത്. കൃഷി വകുപ്പ് മുഖാന്തിരമാണ് വിത്തുകളുടേയും തൈകളുടേയും വിതരണം. വളവും കീടനാശിനികളും പദ്ധതിയുടെ ഭാഗമായി വിതരണം ചെയ്യും.